L’àrea d’Educació organitza unes Jornades de Neurodesenvolupament en la infància orientada a diferents professionals
2025-07-24

La regidoria d’Educació de l’Ajuntament de Burjassot, dirigida per Manuela Carrero, ha programat la realització d’unes Jornades formatives de Neurodesenvolupament en la Infància. Les mateixes estaran impartides per Lorena Rodríguez González, neuropsicòloga i psicòloga clínica, experta en Neuropsicologia clínica, acreditada pel COP (Col·legi Oficial de Psicòlegs).

Les jornades tindran lloc els dies 16, 17 i 29 d’octubre en la Sala d’actes del Centre Socioeducatiu Díaz Pintado, de 17:30h a 20:30h. Estan dirigides als/les professionals que imparteixen el primer cicle d’Educació Infantil de les Escoles Infantils, als/les professionals que imparteixen segon cicle d’Educació Infantil i el primer cicle d’educació primària dels centres escolars del municipi així com a altres professionals, pediatres per exemple, que treballen de forma directa amb menors de zero a huit anys.

Les Jornades formen part de les actuacions dirigides al professorat que s’inclouen en el Programa d’Educació Infantil i que duen a terme les tècniques d’Educació del Gabinet Psicopedagògic Municipal de l’Ajuntament de Burjassot. La seua celebració sorgeix de la necessitat de facilitar formació específica als/les professionals de l’àmbit de l’educació (mestres, educadores, orientadors, etc…), de la salut i d’altres àmbits soci-educatius (SEAFI, serveis socials, etc…), i de dotar-los de les eines que els permeten optimitzar la seua labor professional i afavorir la seua formació professional en un àmbit tan primordial com és el “coneixement del desenvolupament cerebral” en la infància.

Entre els continguts que s’abordaran al llarg de les jornades formatives estan el coneixement del desenvolupament del cervell dels xiquets/es; la identificació dels senyals d’alerta en el neurodesenvolupament dels xiquets/es i el seu aprofitament en els períodes crítics del neurodesenvolupament; prendre a identificar els factors que afecten el desenvolupament cerebral; coneixements sobre el desenvolupament del cervell per dominis cognitius; identificació de l’estil d’aprenentatge dels xiquets/es per a fomentar aprenentatges significatius; aprendre a seleccionar activitats per a estimular els dominis cognitius segons l’edat a través de jocs i material cognitiu i, finalment, coneixements i posterior utilització dels materials i recursos per grups d’edat per a fomentar un neurodesenvolupament saludable en la infància.